Indian Railways: अब नई दिल्ली से टनकपुर जनशताब्दी एक्सप्रेस में करें सफर, जानिए रूट-टाइमिंग और स्टॉपेज
रेल मंत्री पीयूष गोयल ने शुक्रवार को वीडियो कॉन्फ्रेंसिंग के जरिए ट्रेन संख्या 05235/05326 टनकपुर-दिल्ली-टनकपुर पूर्णागिरी जनशताब्दी विशेष एक्सप्रेस रेलगाड़ी का हरी झंडी दिखाकर शुभारंभ किया।
नई दिल्ली। रेल मंत्री पीयूष गोयल ने शुक्रवार को वीडियो कॉन्फ्रेंसिंग के जरिए ट्रेन संख्या 05235/05326 टनकपुर-दिल्ली-टनकपुर पूर्णागिरी जनशताब्दी विशेष एक्सप्रेस रेलगाड़ी का हरी झंडी दिखाकर शुभारंभ किया। रेल मंत्री गोयल ने टनकपुर-दिल्ली पूर्णागिरी जन-शताब्दी विशेष गाड़ी के चलने पर लोगों को बधाई दी है। उन्होंने कहा कि जनता की काफी दिनों से चली आ रही डिमांड आज पूरी हो गई। उत्तर रेलवे ने बताया कि रेलयात्रियों की सुविधा के लिए रेलवे 27 फरवरी 2021 से टनकपुर तथा दिल्ली जं. के बीच एक नई दैनिक नियमित रेलगाड़ी 05325/05326 पूर्णागिरि जनशताब्दी का संचालन किया जाएगा। भारतीय रेलवे 1 मार्च से चलाएग 12 और स्पेशल ट्रेनें, जानिए रूट-टाइमिंग समेत पूरी डिटेलजानिए टनकपुर-दिल्ली पूर्णागिरी जन-शताब्दी विशेष गाड़ी का शेड्यूलटनकपुर से दिल्ली के बीच ट्रेन (05325)  की  स्टॉपेज और टाइमिंगदिल्ली से टनकपुर के बीच ट्रेन (05326) की स्टॉपेज और टाइमिंगरोजाना चलेगी यह ट्रेनउत्तर रेलवे के मुताबिक इस ट्रेन के सारे कोच कुर्सीयान (चेयरकार) होंगे। इस ट्रेन में वातानुकलित कुर्सीयान भी होंगे। टनकपुर से दिल्ली के बीच इस ट्रेन का रोजाना परिचालन होगा। वहीं इस ट्रेन में सफर करनेवाले यात्रियों को कोविड के दिशा-निर्देशों का पालन करना जरूरी होगा। सफर के दौरान मास्क लगाना अनिवार्य है। इसके अलावा सोशल डिस्टेंसिंग का पालन करना होगा। वहीं हाथों को सैनिटाइज भी करना होगा।पूर्णागिरी मंदिर तक लोग आसानी से पहुंच सकेंगेटनकपुर-दिल्ली जं. पूर्णागिरि दैनिक जनशताब्दी एक्सप्रेस से 108 सिद्धपीठों में से एक पूर्णागिरी मंदिर तक लोग आसानी से पहुंच सकेंगे। इस ट्रेन के चलने से मां पूर्णागिरी के दर्शन के लिए जाना आसान हो गया है। पर्यटकों और श्रद्धालुओं के आमगन से क्षेत्र में समृद्धि आएगी। पहाड़ी एवं दूर-दराज के इलाकों तक बेहतर कनेक्टिविटी होगी। यह ट्रेन आधुनिक सुविधाओं और सुरक्षित एल.एच.बी. कोचों से लैस है। इस ट्रेन के चलने से उत्तराखंड की जनता को दिल्ली जाने के लिए एक सुविधाजनक ऑप्शन उपलब्ध होगी। इतना ही नहीं इससे क्षेत्रीय पर्यटन को बढ़ावा मिलने से रोजगार के अवसर भी बढ़ेगे। यात्रा के दौरान सभी रेल यात्रियों को कोविड-19 प्रोटोकॉल का पालन करना होगा।